جمهور باشقانی رجب طیب اردوغان تورکیه‌نین یئرلشدیگی بولگه ده تهلوکه یارادا‌جاق بیر فیتنه قویوسونون قازیلماسینا بیگانه قالمایا‌جاق‌لارینی بیلدیردی.
جمهورباشقانی رجب طیب اردوغان 26-جی دؤور 3-جو قانون وئریجی‌لیک ایلی‌نین آچیلیشی موناسیبتیله تورکیه بؤیوک میللت مجلیسینده چیخیش ائتدی.
جمهورباشقانی چیخیشیندا عراق کورد بولگه سل رهبرلیگی‌نین سپتامبرین 25-ده قانون‌سوز شکیلده حیاتا کئچیردیگی موستقیل‌لیک رفرندومو باره‌سینده: "عراق کورد بولگه سل رهبرلیگی‌نین بو آدیمی‌نین مثبت نتیجه‌سی اولمایا‌جاق. بیز فیتنه قویوسونون قازیلماسینا گؤز یوما بیلمریک.  کرکوک اوزریندن اؤلکه‌میزین تهدید ائدیلمه‌سینه دؤزه بیلمریک. بونون حسابینی دا سوروشاریق. اومید ائدیریک کی، عراق کورد بولگه سل رهبرلیگی تئزلیکله بو سهو آددیم‌دان گئری دؤنه‌جک. او زامان تورکیه اونون یانیندا اولا‌جاق. اربیل‌دکی کوردون، موصول‌داکی عربین حاقینی مدافعه ائتمک، کرکوک‌دکی تورکمه‌نین حاقینی یوخ سایماق معناسینا گلمز" دئدی.
اردوغان ترور تشکیلات‌لاری ایله موباریزه‌ده آوروپا بیرلیگی‌نین تورکیه‌نی خیال قیریق‌لیغینا اوغراتدیغینی و تورکیه‌نین آوروپا بیرلیگی عضو‌لوگونه احتیاجی قالمادیغینی وورغولادی.
جمهور باشقانی اؤلکه‌ده داوام ائدن فؤق العاده وضعیتین هئچ بیر منفی تأثیری‌نین اولمادیغینی قئید ائتدی.
اردوغان ترورلا موباریزه مسئله‌سینه ده توخونا‌راق:"مدافعه و تکنولوژی صنایع سینده الده ائتدیگیمیز اوغورلار سایه‌سینده ترور تشکیلات‌لاری اؤلکه‌میزین سرحدلرینده حرکت ائده بیلمیرلر" دئدی.
